Diari Oficial de la Generalitat Valenciana


Sumari del DOGV 8679, del 18-11-2019 (2019/10811)

RESOLUCIÓ de 6 de novembre de 2019, del director general de Desenvolupament Rural, per la qual es concedeixen, per a l'exercici 2019, les ajudes previstes en l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb la valoració de restes vegetals en experiències d'agrocompostatge o altres, la finalitat dels quals siga evitar l'ús del foc per a l'eliminació de restes agrícoles.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8679

Data del DOGV
:   18-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10420


Data del document
:   06-11-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 de novembre de 2019, del director general de Desenvolupament Rural, per la qual es concedeixen, per a l'exercici 2019, les ajudes previstes en l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb la valoració de restes vegetals en experiències d'agrocompostatge o altres, la finalitat dels quals siga evitar l'ús del foc per a l'eliminació de restes agrícoles.  
 [2019/10487]  
  
Vista l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la cooperació en el marc del Programa de desenvolupament rural de la Comunitat Valenciana 2014-2020.  
Vista la Resolució de 15 de maig de 2019, del director de l'Agència Valenciana de Foment i Garantia Agrària, per la qual es convoquen per a l'exercici 2019 ajudes per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb la valoració de restes vegetals en experiències d'agrocompostatge o altres, la finalitat dels quals siga evitar l'ús del foc per a l'eliminació de restes agrícoles.  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat d'avaluació prevista en la base novena de l'annex de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la cooperació en el marc del Programa de desenvolupament rural de la Comunitat Valenciana 2014-2020 (DOGV 8231, 09.02.2018), i que s'han observat en tots els tràmits el procediment establit, i d'acord amb l'informe emés per aquesta comissió de valoració en data 5 de novembre de 2019, resolc:  
  
  
Primer. Concessió de les ajudes  
1. Aprovar la concessió de les ajudes per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb la valoració de restes vegetals en experiències d'agrocompostatge o altres, la finalitat dels quals siga evitar l'ús del foc per a l'eliminació de restes agrícoles als equips d'innovació beneficiaris i pels imports i anualitats relacionats en l'annex I de la present resolució.  
2. La composició dels equips d'innovació beneficiaris i l'ajuda corresponent per anualitats a cadascun dels membres d'aquests equips s'indiquen en l'annex II de la present resolució.  
3. Aquestes ajudes tenen com a objecte el suport i foment de projectes pilot i per al desenvolupament de nous productes, tècniques, processos i tecnologia, vinculats al sector agrari i alimentari, derivats de plantejaments de cooperació d'equips d'innovació, referits a projectes de cooperació relacionats amb la valoració de restes vegetals en experiències d'agrocompostatge o uns altres, la finalitat dels quals siga evitar l'ús del foc per a l'eliminació de restes agrícoles.  
4. Les presents ajudes estan cofinançades per les següents administracions públiques i en els següents percentatges: 53 %, Unió Europea (FEADER); 8,86 % Ministeri d'Agricultura, Pesca i Alimentació (MAPA), i 38,14 %, Conselleria d'Agricultura, Desenvolupament Rural, Emergència Climàtica i Transició Ecològica.  
5. La presentació de les corresponents sol·licituds de pagament i justificació de les activitats desenvolupades haurà de realitzar-se abans del 30 de novembre per a les anualitats 2019 i 2020.  
6. Els beneficiaris de les ajudes hauran de complir les obligacions establides en l'Ordre 3/2018, d'1 de febrer, i en la resta de normativa aplicable.  
  
Segon. Recursos  
Contra la present resolució, que posa fi a la via administrativa, pot interposar-se potestativament un recurs de reposició davant del director de l'Agència Valenciana de Foment i Garantia Agrària, en el termini d'un mes comptat des de l'endemà de la publicació o notificació, o directament un recurs contenciós administratiu davant dels jutjats contenciosos administratius de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa. Tot això sense perjudici que l'interessat puga interposar qualsevol altre recurs que considere oportú.  
  
  
València, 6 de novembre de 2019.- El director general de Desenvolupament Rural (p. d. A 26.04.2012; DOGV 6809, 03.07.2012): David Torres García.